ନୂଆଦିଲ୍ଲୀ ୧୮/୧୦ : କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଡ.ହର୍ଷବର୍ଦ୍ଧନ ସଣ୍ଡେ ସମ୍ବାଦର ସମ୍ବୋଧନ ନବରାତ୍ରି ଶୁଭକାମନା ସହ ଆରମ୍ଭ କରିଛନ୍ତି। ସେ କହିଛନ୍ତି ଜାନୁଆରୀ ଯାଏଁ ନାନା ପର୍ବପର୍ବାଣି ପଡିବ। ସେଥିପାଇଁ ଆମ ସମସ୍ତଙ୍କୁ ଅଧିକ ସଚେତନ ହେବାକୁ ପଡିବ ବୋଲି ସେ କହିଛନ୍ତି। ମାସ୍କ ବ୍ୟବହାର କରିବା ସହ ଘର ଓ ଅଫିସ ସଫାସୁତୁରା ରଖିବାକୁ ସେ ପରାମର୍ଶ ଦେଇଛନ୍ତି। ନିଜ ନିଜ ଘରେ ହିଁ ପର୍ବ ପାଳନ କରିବାକୁ ସେ ଦେଶବାସୀଙ୍କୁ ଅପିଲ କରିଛନ୍ତି। ଏହା ସହ ପ୍ରଧାନମନ୍ତ୍ରୀ ମୋଦିଙ୍କ ଜନଆନ୍ଦୋଳନର ସହଭାଗୀ ହେବାକୁ ମଧ୍ୟ ସେ ଅପିଲ କରିଛନ୍ତି।
କରୋନା ସମୟରେ ଶିଶୁଙ୍କ ସ୍ୱାସ୍ଥ୍ୟ ପ୍ରତି ଅଭିଭାବକଙ୍କୁ ବିଶେଷ ଧ୍ୟାନ ଦେବା ଉଚିତ ବୋଲି କହିଛନ୍ତି ଡ.ହର୍ଷବର୍ଦ୍ଧନ। କେନ୍ଦ୍ର ସରକାର ସ୍କୁଲ ଖୋଲିବାକୁ ଅନୁମତି ଦେଇନାହାନ୍ତି, କିନ୍ତୁ ଅନ୍ତିମ ନିଷ୍ପତ୍ତି ରାଜ୍ୟ ସରକାରଙ୍କ ଉପରେ ନିର୍ଭର କରୁଛି। ଶିଶୁଙ୍କ ପାଇଁ ଅଭିଭାବକ ଡେଲି ରୁଟିନ ପ୍ରସ୍ତୁତ କରିବା ଉଚିତ। ଘର କାମରେ ମଧ୍ୟ ଶିଶୁଙ୍କୁ ସାମିଲ କରାଇବା ଉଚିତ। ଏହି ସଙ୍କଟ ସମୟରେ ଅଭିଭାବକ ଧୈର୍ଯ୍ୟର ସହ ରହିବ ଦରକାର ବୋଲି କହିଛନ୍ତି ଡ.ହର୍ଷବର୍ଦ୍ଧନ।
